Pielikums Nr.1

**BŪVUZRAUDZĪBAS PAKALPOJUMI**

**Darba uzdevums**

1. **LĪGUMA PRIEKŠMETS**
	1. Līguma priekšmets iepirkuma 1.daļā – “1. tramvaja maršruta kontakttīkla elektroapgāde posmā no Brīvības ielas 191 līdz Radio un Aspazijas ielas krustojumam Rīgā” (turpmāk - Objekts) būvdarbu būvuzraudzība.
	2. Līguma priekšmets iepirkuma 2.daļā – “Kontakttīkla pārbūve 11.tramvaja maršruta Miera ielā posmā no Brīvības ielas līdz Ēveles ielai, būvdarbi” (turpmāk arī - Objekts) būvuzraudzība.
2. **VISPĀRĪGĀ INFORMĀCIJA**

Būvdarbi tiek veikti saskaņā ar būvprojektu “1. tramvaja maršruta kontakttīkla elektroapgāde posmā no Brīvības ielas 191 līdz Radio un Aspazijas ielas krustojumam” un būvprojektu “Kontakttīkla pārbūve 11.tramvaja maršruta Miera ielā posmā no Brīvības ielas līdz Ēveles ielai, būvdarbi , būvniecības koptāmē (-s) norādīto darbu apjomu un izmaksu sarakstu (Būvniecības darbu izmaksām), ievērojot spēkā esošo normatīvo aktu prasības.

Būvprojekti ir pieejami pie Pasūtītāja elektroniskā un papīra formātā.

1. **BŪVUZRAUDZĪBAS DARBA UZDEVUMS**
	1. Būvdarbu būvuzraudzības pakalpojumu apraksts:
		1. Būvuzraudzību jāveic saskaņā ar Būvniecības likuma, Ministru kabineta 2014. gada 19. augusta noteikumu Nr.500 “Vispārīgie būvnoteikumi”, kā arī būvprojekta norādēm un citu būvniecību reglamentējošo normatīvo aktu prasībām.
		2. Būvuzraugam jānodrošina nepārtraukta būvniecības procesa uzraudzība, tas ir būvdarbu uzraudzība jāveic, kad vien tiek veikti būvdarbi, ja nepieciešams, arī ārpus normālā darba laika un brīvdienās[[1]](#footnote-1).
		3. Būvuzraugam ir saistoši pasūtītāja pārstāvja, būvvaldes vai būvinspektora norādījumi par būvuzraudzības jautājumiem, ja tie tiek uzdoti saskaņā ar Latvijas Republikas būvniecības tiesību aktu regulējumu un/vai būvprojektu.
		4. Būvuzraugam Objektā jāatrodas atkarībā no būvdarbu rakstura un objektīvās nepieciešamības ,bet ne retāk kā 2 reizes nedēļā, neieskaitot būvsapulces un laiku pēc pasūtītāja pārstāvja uzaicinājuma.
		5. Pēc pasūtītāja pārstāvja pieprasījuma atbildīgajam būvuzraugam Objektā jāierodas nekavējoties, bet ne vēlāk kā 4 stundu laikā no pieprasījuma saņemšanas telefoniski vai elektroniski.
		6. Būvuzraugam jāatskaitās saskaņā ar šajā darba uzdevuma noteikto, kā arī pēc pasūtītāja pārstāvja pieprasījuma jāziņo un jāsniedz papildus informācija par Izpildītāja lēmumiem un būvdarbu gaitu. Sapulces tiek organizētas attālināti vai klātienē.
		7. Būvuzraugam jākontrolē un ikmēneša atskaitē jānorāda būvdarbos pielietoto būvizstrādājumu atbilstība būvuzņēmēja iepirkuma piedāvājumam, kā arī ekvivalentu materiālu pielietošana, ja tādi uzrādīti būvuzņēmēja iepirkuma piedāvājumā.
		8. Būvuzraugam būvniecības laikā jāveic būvuzņēmēja ikmēneša iesniegto un izbūvēto darbu apjomu uzmērīšana un aprēķins un jākontrolē to atbilstība tāmes darbu apjomiem.
		9. Mērījumu un aprēķinu rezultātus būvuzraugs iesniedz pasūtītājam, ja būvuzraudzības kārtībā uzmērītie darbu apjomi atšķiras no būvuzņēmēja iesniegtajiem darbu apjomiem, tad būvniecības dalībnieki kopīgi lemj par darbu apjomu atbilstību.
		10. Būvuzraudzība veicama no būvuzraudzības līguma noslēgšanas dienas un būvniecības darbu uzsākšanas līdz Objekta nodošanai ekspluatācijā.
	2. Būvuzrauga pienākumi un saistības visā būvdarbu veikšanas posmā līdz Objektu nodošanai ekspluatācijā:
		1. Būvuzraugs piedalās būvsapulcēs, kurās piedalās pasūtītāja pārstāvis, autoruzraugs, būvuzņēmējs, darbuzņēmējs/i un citi pieaicinātie būvniecības dalībnieki vai viņu pilnvaroti pārstāvji. Parakstītie sapulču protokoli ir saistoši visiem būvniecības dalībniekiem.
		2. Rakstveidā novērtē būvniecības riskus un iesniedz pasūtītājam iespējamo problēmu risinājumus, tai skaitā nesaskaņu vai neskaidrību gadījumos starp pasūtītāju, galveno būvuzņēmēju, darbuzņēmēju un būvprojekta autoru – autoruzraugu jebkurā minēto būvniecības dalībnieku kombinācijā.
		3. Analizē un rakstveidā saskaņo galvenā būvuzņēmēja un darbuzņēmēju darbu veikšanas projektus, darbu veikšanas kalendāros grafikus, darbu izpildes aktus un citus ar būvniecību saistītos dokumentus, seko līdzi autoruzraudzības procesam, piedalās neparedzēto būvdarbu, projekta risinājumu izmaiņu izvērtēšanā un sagatavo par šiem jautājumiem ieteikumus un komentārus, informē un konsultē pasūtītāju.
		4. Pārbauda, vai būvuzņēmēja un darbuzņēmēju rīcībā ir būvdarbu veikšanai nepieciešamais būvprojekts un cita būvdarbu veikšanai nepieciešamā dokumentācija.
		5. Nepieļauj būvdarbu uzsākšanu, ja nav saņemta atzīme par būvdarbu uzsākšanas nosacījumu izpildi.
		6. Pārbauda un izvērtē būvuzņēmēja veikto būvdarbu izpildes aktus, akceptējot tos vai pamatoti rakstveidā noraida turpmāko 5 (piecu) darba dienu laikā no saņemšanas brīža, un par savu lēmumu nekavējoties informē pasūtītāju.
		7. Kontrolē būvdarbu izmaksu atbilstību pasūtītāja apstiprinātajām izmaksu tāmēm.
		8. Piedalās konstatēto defektu fiksācijā, noformējot to rakstiski un parakstot attiecīgi sastādītu aktu.
		9. Īpašu uzmanību pievērš un regulāri veic pārbaudi Objektos veicamo būvdarbu un pielietojamo izstrādājumu, iekārtu un materiālu kvalitātes nodrošināšanai, kurai jāatbilst Latvijas Republikā spēkā esošo būvnormatīvu prasībām vai citām, ja tādas definētas līgumā, kas noslēgts ar būvuzņēmēju, par to iepriekš rakstiski vienojoties ar pasūtītāju, organizē nepieciešamās kvalitātes pārbaudes sertificētās laboratorijās, sagatavo atskaites un prezentē testu rezultātus pasūtītājam.
		10. Uzrauga, lai būvdarbi Objektos tiktu veikti, nebojājot iebūvējamās iekārtas un būvizstrādājumus, veicot nepieciešamos maskēšanas un nosegšanas darbus un netraucējot būvniecības procesu.
		11. Izpilda pasūtītāja norādījumus un ieteikumus ar nosacījumu, ka tie nav pretrunā ar būvprojektu un Latvijas Republikā spēkā esošiem normatīviem aktiem.
		12. Ja būvuzraudzības procesā tiek atklāti defekti, pārkāpumi vai atkāpes no Būvprojekta, būvdarbu tāmes un spēkā esošajiem Latvijas būvnormatīviem, pieprasa no būvuzņēmēja konstatēto neatbilstību novēršanu un uzrauga neatbilstību novēršanas izpildi.
		13. Kontrolē un uzrauga būvdarbu veikšanas un finanšu grafikus, uzrauga, lai visi ar būvobjekta būvniecību saistītie būvdarbi tiktu izpildīti atbilstoši noslēgtajam būvuzņēmēja līgumam, pasūtītāja vai tā atbildīgo pārstāvju organizētajās sapulcēs ziņo par grafiku progresu.
		14. Kontrolē būvdarbu apjomu faktisko izpildi atbilstoši būvuzņēmēja sagatavotiem ikmēneša būvdarbu izpildes pieņemšanas - nodošanas aktiem un apstiprina tos atbilstoši padarītajam būvdarbu apjomam.
		15. Pieļauj tikai būvprojektā noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu vai to ekvivalentus (ja tādi tiek pielietoti būvniecības līguma izpildē), ja tiem ir nepieciešamās ražotāju un/vai piegādātāju deklarācijas un tehniskās pases.
		16. Kontrolē, lai būvuzņēmējs sagatavotu Objektā iebūvēto inženieriekārtu ražotāju ekspluatācijas instrukcijas, pārliecinās par to, ka būvuzņēmējs veic pasūtītāja darbinieku, kas veiks būvju tālāko ekspluatāciju, apmācības un to gaitu, ja tāda nepieciešama.
		17. Objektos veic būvdarbu kvalitātes kontroli, atbilstoši Ministru kabineta 2014. gada 19. augusta noteikumiem Nr.500 “Vispārīgie būvnoteikumi”, līgumam ar būvuzņēmēju, Būvprojektam un ar būvniecību saistītajai dokumentācijai.
		18. Aptuveni vienu mēnesi pirms plānotās Objekta nodošanas ekspluatācijā sagatavo informāciju par būves gatavības statusu un sastāda nepabeigto būvdarbu sarakstu, to izpildes grafiku un veic tā kontroli līdz pilnīgai būvdarbu pabeigšanai un pieņemšanas - nodošanas akta parakstīšanai starp būvuzņēmēju un pasūtītāju.
		19. Veic citas darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.
		20. Būvuzraugs savlaicīgi brīdina pasūtītāju par iespējamām problēmām un riskiem Objekta būvniecības un turpmākās ekspluatācijas laikā, sniedzot to iespējamos risinājumus.
	3. Veicot būvuzraudzību, būvuzraugam ir tiesības:
		1. Lauzt būvuzraudzības līgumu un rakstiski informēt par to attiecīgo būvvaldi, ja pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem. Tiesības lauzt līgumu ir tikai tad, ja būvuzraugs nosūta pasūtītājam rakstisku paziņojumu, un pasūtītājs 10 (desmit) darba dienu laikā pēc paziņojuma saņemšanas no būvuzrauga nav atsaucis pieprasījumu veikt darbības, kas ir pretrunā ar būvniecību reglamentējošiem normatīvajiem aktiem.
	4. Veicot būvuzraudzību, būvuzraugs ir atbildīgs par:
		1. Būvdarbu norises uzraudzību kopumā atbilstoši Ministru kabineta 2014. gada 19. augusta noteikumiem Nr.500 “Vispārīgie būvnoteikumi” noteiktajām prasībām, noslēgtā būvuzraudzības līguma prasībām, kā arī citu būvniecību reglamentējošo normatīvo aktu prasībām.
		2. To, lai būvdarbos tiktu izmantoti kvalitatīvi un būvprojektam atbilstoši būvizstrādājumi.
		3. Neplānotiem būvdarbu pārtraukumiem, ja tie radušies būvuzrauga vainas dēļ.
		4. Pasūtītājam vai būvuzņēmējam nodarītajiem zaudējumiem, kas radušies būvuzrauga bezdarbības vai vainas dēļ.
	5. Pēc būvobjekta būvdarbu pabeigšanas, bet pirms Objekta pieņemšanas - nodošanas akta parakstīšanas, būvuzraugs:
		1. Apsekojot būvi, veic iespējamo defektu un nepilnību uzskaitījumu, par to sastādot attiecīgu aktu, kā arī veic nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvuzņēmēja puses līdz nodošanai ekspluatācijā.
		2. Ja nepieciešams, ierosina pasūtītājam attiecīgu līgumsodu uzlikšanu būvuzņēmējam par līguma saistību nepildīšanu.
		3. Līdz būves nodošanai ekspluatācijā būvuzraugs iesniedz pasūtītājam pilnu atskaiti par faktiski padarīto būvdarba apjomu un faktiski izlietoto naudas līdzekļu apjomu, pamatojot atskaitē minētos rādītājus ar esošo dokumentāciju (darbu izpildes akti, pavadzīmes, rēķini, vienošanās un citu), kā arī nodod Pasūtītājam visus būvuzraudzības laikā saņemtos dokumentus.
		4. Būvuzraugs sagatavo un iesniedz pasūtītājam ikmēneša atskaiti par būvniecības gaitu iepriekšējā mēnesī, tai skaitā būvdarbu grafika ievērošanu un nodošanas - pieņemšanas aktu, ko iesniedz kopā ar rēķinu.
1. Ārpus darba laika vai brīvdienās veicamā būvuzraudzība ir saskaņojama atsevišķi ar Pasūtītāju. [↑](#footnote-ref-1)